**VILNIAUS ANTALAKNIO PRADINĖ MOKYKLA**

**2020-2021 M. M. PRIEŠMOKYKLINIO UGDYMO „SMALSUČIŲ“ GRUPĖS ILGALAIKIS UGDOMOSIOS VEIKLOS PLANAS**

**I. GRUPĖS UGDYTINIŲ SAVITUMAS**

**Ugdytinių grupės aprašymas**

2020-2021 mokslo metų pradžioje grupėje yra 8 ugdytiniai. Iš jų 1 mergaitė ir 7 berniukai. Grupėje ugdosi 5-6 metų ugdytiniai. Grupėje ugdosi 8 (1 mergaitė ir 7 berniukai) priešmokyklinio amžiaus ugdytiniai.

Priešmokyklinio amžiaus ugdytiniai bus ugdomi atsižvelgiant į jų ugdymo(si) poreikius, siekiant padėti ugdytiniui subręsti mokyklai. Be to, bus siekiama realizuoti tėvų lūkesčius bei pageidavimus apie individualius ugdytinių poreikius, interesus, charakterių savitumų sunkumus.

Ugdomoji veikla organizuojama pagal Priešmokyklinio ugdymo bendrąją programą taikant STEAM ugdymo metodus. Praktinės užduotys pateikiamos iš priešmokyklinio ugdymo skyrtų vadovėlių, kuriuose visa medžiaga išdėstyta temomis, su jomis siejamos ir matematikos, kalbos, darbelių, muzikos ir socialinio ugdymo užduotys. Dirbant pagal šią metodinę medžiagą visos kompetencijos bus ugdomos integraliai veiklos metu.

Ugdymo metu bus plėtojama ugdytinių komunikavimo, pažinimo ir sveikatos saugojimo gebėjimai, planuojama organizuoti išvykas, sportinius žaidimus, kurių metu bus skatinama draugiškai susitarti, bendradarbiauti ir gerbti vieni kitus.

**Tikslas:** laiduoti ugdytinio asmenybės skleidimąsi priešmokykliniais metais, puoselėti jo vertybines nuostatas, ugdyti intelektines ir kūrybines galias, padėti ugdytiniui įgyti pagrindines ugdymui(si) mokykloje būtinas kompetencijas, taikant kokybiškus, originalius, šiuolaikiškus mokymosi metodus ir būdus, sukurti palankią socialinę aplinką.

**Uždaviniai:**

1. Garantuoti ugdytiniui saugius, turiningus, džiugius ir kūrybiškus priešmokyklinius metus. Gerbti ir palaikyti ugdytinio žaidimą, sudaryti sąlygas jo plėtotei.

2. Skatinti veikti, bendrauti ir bendradarbiauti, kartu plėtojant ugdytinio emocinę, socialinę ir kultūrinę patirtį.

3. Plėsti ugdytinio supratimą apie aplinkinį pasaulį, sudarant galimybes patirti pažinimo džiaugsmą, plėtoti intelektinius gebėjimus, atrasti ir perimti įvairius pasaulio pažinimo būdus.

4. Ugdyti sakytinę ugdytinio kalbą kaip saviraiškos, bendravimo, pažinimo priemonę, sudaryti prielaidas ugdytis rašytinę kalbą, žadinti ir puoselėti vaiko poreikį knygai.

5. Ugdyti ugdytinio kūrybiškumą, žadinti jautrumą aplinkos estetikai ir meno reiškiniams, pagarbą

tradiciniam menui, skatinti save atskleisti meno priemonėmis ir kitais būdais.

**II PLANUOJAMA UGDOMOJI VEIKLA**

|  |  |
| --- | --- |
| **Tema ir pasiekimai** | **Mėnuo** |
| ***Susipažinkime!***  Pažintis su klasės vaikais, aplinka, priemonėmis, mokymosi ritmu. Pokalbis apie tai, kas padeda susidraugauti: mandagūs žodeliai, pasidalijimas žaislais, kvietimas žaisti, bendri pomėgiai. Klasės taisyklių sudarymas.  ***Aš ir aplinka***  Aptariama, kas ugdytiniams patinka, o kas ne, kaip jaučiamasi įvairiose situacijose. Pasivaikščiojimai griname ore.  Mokomasi rašyti ir tarti raides A, L, M. Skaitmenys 0, 1, ir 2 aptariama sąvoka „po vieną“ ir „katru”.  ***Ruduo***  Aptariama sąvoka „metų laikai“. Ugdytiniai stebi gamtos pokyčius rudenį (orų  žymėjimas simboliais), dienos ilgumą. Mokosi suvokti įvykių seką, juos lyginti. Išsiaiškinti, kokie vandens, vėjo, lapų skleidžiami garsai. Dirbama su gamtine medžiaga. Mokosi skirti ir pavadinti vaisius, daržoves ir medžius.  Mokomasi raidė I, J, skaitmuo 3.  ***Diena ir naktis***  Aptariamos sąvokos „diena“, „naktis“, „vakaras“, „rytas“, „para“. Lyginamas dienos ir nakties ilgumas, žmonių ir gyvūnų gyvenimo įvykiai, gamtos reiškiniai. Aptariama, kas yra dienos režimas.  Mokomasi rašyti ir tarti raidė Š, skaitmuo 4, sąvokos „tiek pat“, „trikampis“. | **Rugsėjis** |

***Žaislai***

Per žaislų pasaulį gilinti savo pažinimą. Aptariama žaislų ir žaidimų svarba ugdytinio kasdieniniame gyvenime. Mokomasi pasakoti apie kokį nors įvykį, savo jausmus. Kartojama raidžių A, L, M, I, J, Š rašyba ir tarimas, kartojami skaičiai 0,1, 2, 3, 4. Kartojama sąvoka „tiek pat“.

**Spalis**

|  |  |
| --- | --- |
| ***Vanduo mūsų gyvenime***  Aptariama vandens gamtoje ir žmonių gyvenime reikšmė, kasdieninis vandens vartojimas. Su vandens savybėmis ugdytiniai susipažįsta eksperimentuodami. Aptariama, kaip ir kur susidaro balos. Kurie daiktai plaukia vandenyje.  Raidė „E“, skaitmuo 5 ir lygybės ženklas, sąvokos „panašus“, „kitoks“, „skirtingas“.  ***Kam reikalingi drabužiai?***  Aptariama rūbai, jų dėvėjimas, reikalingumas, tinkamumas įvairiais metų laikais. Ugdytiniai supažindinami su tradiciniais lietuvių rūbais. Aptariama, kas yra aprangos kūrėjai, kokie rūbai ir avalynė tinka rudeniui, pabūna rūbų kūrėjais – dizaineriais.  Raidės Z, ir J, skaitmuo 6.  ***Spalvos***  Ugdytiniai susipažįsta su spalvų pavadinimais, spalvų ir atspalvių sudarymu. Mokosi atpažinti spalvas juos supančioje aplinkoje, gamtoje. Aptariama ir palyginama šiltų ir šaltų spalvų paveikslai. Eksperimentai su spalvomis naudojant įvairias medžiagas, būdu, metodus.  Kartojama raidžių A, L, M, Z, I, J ir Š rašyba ir tarimas, skaitomi skiemenys, trumpi žodžiai. Kartojami skaičiai 0, 1, 2, 3, 4, 5, 6 sąvokos „vienodas“, „tiek pat“. Aptariama sąvoka „daugiau“. |  |
| ***Apie pinigus***  Aptariamos sąvokos „pinigai“, „piniginis vienetas“, „brangus“, „pigus“, supažindinama su pinigų pavadinimais. Ugdytiniams parodoma, kaip atrodo pinigai, paaiškinama jų vertė, papasakojama pinigų atsiradimo istorija. Aptariamas Lietuvos piniginis vienetas.  Mokomasi rašyti ir tarti raides G ir P skaitmuo 7, sąvoka „didesnis“, skaičiuojama į priekį ir atgal.  ***Mįslė kas tai?***  Aptariama sąvoka „mįslė“. Mokomasi žodžiu apibūdinti daiktus, jų savybes, formą, spalvą. Pateikiami klausimai, lavinama vaizduotė. Mokomasi reikšti savo mintis, pagrįsti savo nuomonę.  Raidės K ir T, skaitmuo 8, sąvoka „mažesnis“.  ***Švenčiame šventes***  Ugdytinia supažindinami su šventėmis, kurios švenčiamos visoje šalyje, o kurios  šeimoje. Kalbama apie žinomiausias ir mėgstamiausias šventes. Mokomasi  priimti svečius padengti stalą, paruošti dovanas. Siekti, kad ugdytiniai skirtų mandagų, pagarbų elgesį prie stalo nuo netinkamo, Raidė N, skaitmuo 9, nustatomi skaičių kaimynai. Matuojamas ilgis. | **Lapkritis** |

|  |  |
| --- | --- |
| ***Į kurią pusę?***  Ugdomas gebėjimas orientuotis patalpoje, nustatyti kryptį. Aptariamos sąvokos „į dešinę“, „į kairę“, „į viršų“, „į apačią“, „į priekį“, „atgal“, „tarp“,  „virš“, „po“. Mokomasi duoti ir atlikti nurodymus, įvertinti savo darbą. Kartojamos raidės A, L,M, G, I, J, N, E, Z , P, Š, T, K. |  |
| ***Atradimų savaitė***  Siekti, kad ugdytiniai nusiteiktų laisvai fantazuoti, įsivaizduoti, kaip gali keistis įprastinis daiktų pasaulis ateityje. Kurti ateities statinių, daiktų paveikslus, modelius, sugalvoti ateities kalbą, muziką, numatyti žemės paviršiaus pasikeitimus.  ***Žiema***  Pakartotinai aptariami metų laikai. Aptariama, kas būdinga žiemai, kuo ji skiriasi nuo rudens, koks dienos ilgumas, oro temperatūra. Supažindinama su  žiemos sporto šakomis. Prisimenami žiemos mėnesių pavadinimai. Stebėti  žiemos orus, išsiaiškinti, kaip gyvūnai ir augalai prisitaiko prie žiemos. Tyrinėti ledo ir sniego savybes. Globoti paukštelius ir žvėrelius. Supažindinti, kaip elgtis ant pirmojo ledo.  Raidės S, CH IR Ž skaitmuo 10, sąvokos „plius“, „suma“, „sudėtis“.  ***Sulaukėme Kalėdų***  Paaiškinama, kas yra Kalėdos, aptariamos Kalėdų tradicijos. Ruošiamasi  šventei. Palaikoma atitinkama nuotaika besiruošiant Kalėdų šventei. Ugdomas meilės, pagarbos, supratimo ir užuojautos jausmą. Aptariama, kaip suteikti kitam džiaugsmą. Lavinti estetinę sąvoką. Kaip saugiai elgtis su žvakutėmis, petardomis, ugnimi.  Mokomasi rašyti ir tarti raidę GH, S, Ž skaičius 10. | **Gruodis** |
| ***Laikas***  Ugdytiniai įgyja supratimą apie kalendorinius metus, išmoksta metų laikų, mėnesių, savaitės dienų pavadinimus, sužino, kiek savaitė turi dienų, kiek mėnuo turi savaičių, kiek metai turi mėnesių. Supažindinti su laiko tėkme ir pagrindinėmis sąvokomis, metų kaita, metų laikams būdingais bruožais.  Įsiminti mėnesių pavadinimus. Sudaryti metų laikų kalendorių.  Ugdytiniai mokosi pažinti valandas, sužino apie laiko matavimo istoriją. | **Sausis** |

|  |  |
| --- | --- |
| Mokomasi pažinti elektroninį ir paprastą laikrodžius. Skaičiuojama naudojant laikrodžio ciferblatą. Ugdytiniai patys daro laikrodžius. Mokomasi rašyti ir tarti raidę U, Č, D.  ***Rašysime knygą!***  Ugdytiniai sužino, kaip kuriamos knygos, patys mėgina parašyti ir apipavidalinti knygą. Aptariama, kur knygos saugomos, kokiomis temomis ir kodėl rašomos. Ugdytiniai supažindinami su popieriaus ir knygų atsiradimo istorija. Skatinamas pasakos turinio pažinimas. Ugdytiniai patys bando sekti jau girdėtas ir kurti naujas pasakas. Nupiešti ir užrašyti girdėtas ir savo sukurtas pasakas, jas suvaidinti. Ekskursija į mokyklos biblioteką.  Raidės B ir V. Mokomasi sudaryti ir tęsti loginę eilę.  ***Visos mano juslės***  Ugdytiniai sužino, kas yra žmogaus juslės, išmoksta jas pavadinti. Aptariama, kam jos reikalingos, ką duoda žmonėms. Išsiaiškinama, kas ugdytiniams skanu, kas maloniai kvepia, ką malonu liesti.  Kartojamos raidės U, K, O, P, V. Atliekami sudėties ir atimties veiksmai. |  |
| ***Sveikas kaip ridikas***  Ugdytiniai susipažįsta su sveikos gyvensenos principais, sveiku maistu. Aptariama, kaip reikia save prižiūrėti, kas padeda išvengti ligų. Susipažįstama su sveiko maisto piramide.  Mokomasi rašyti ir tarti raides R ir F.  ***Mano gimtinė - Lietuva.***  Aptariama tai, kad ugdytiniai jaustų turį gimtinę, tėviškę, Tėvynę, didžiuotųsi ja, gerbtų, brangintų jos simbolius, meną, papročius, gimtąją kalbą, jos turtingumą. Diegiamas suvokimas, kad mes turime didžiuotis savo Tėvyne, jos praeitimi. Lietuvos žemėlapio kūrimas  Raidė C, sąvoka „tiek pat“.  ***Į muziejų***  Ugdytiniams paaiškinama, kas yra muziejus, kas muziejuje eksponuojama, kokie jie būna. Auklėtiniai paruošia klausimų muziejaus, kurį jie ruošiasi aplankyti, darbuotojams, mokosi pasakoti apie tai, ką matė. Kuria savo grupės muziejų.  Raidės Ц ir Ю.  ***Kas juda, o kas ne?***  Paaiškinamos sąvokos „gyvas“, „negyvas“. Aptariama, kaip atsiranda daiktai, kas juos gamina. Ugdytiniai supažindinami, kaip galima padėti gyvajai gamtai.  Skatinti tausoti žmonių rankomis pagamintus daiktus. Mokomasi rašyti ir tarti raidę V. | **Vasaris** |

|  |  |
| --- | --- |
| ***Rašysime laiškus***  Ugdytiniai sužino, kad laiškai yra vienas iš bendravimo būdų. Jie supažindinami su laiškų siuntimo paštu taisyklėmis. Mokosi rašyti ir siųsti laiškus. Aptariami kiti bendravimo būdai.  Kartojamos raidės B, D, J, Z, Ž, V.  ***Ką pavasarį pasėsi, tą rudenį turėsi***  Ugdytiniai sužino, kas būtina, kad augalai išdygtų ir galėtų augti. Siekiama, kad ugdytiniai mokėtų pasėti sėklas, jas prižiūrėti; sužinotų, išsiaiškintų, kurie augalai kuo ir kaip mus maitina, rengia, gydo, džiugina, turtina. Stebimas sėklų dygimas. Eksperimentuodami vaikai patys pamato, kaip „gyvena“ augalai,mokosi juos prižiūrėti. Aptariami, kokie darbai pavasarį dirbami sode ir darže.  Raidės Ь ir Ъ. Matuojama įvairiais matavimo vienetais.  **Čyru vyru pavasaris**  Pavasarį grįžtančių paukščių (vieversio, kielės, pempės, gandro) stebėjimas darželio teritorijoje, peržiūrint enciklopedijas, albumus, paveikslėlius. Stebėjimų aptarimas. Paukščio vaizdavimas raiškos priemonėmis (kūno judesiais, balsų pamėgdžiojimais) ir dailės priemonėmis (piešimas, koliažas, aplikavimas). Atkreipiamas ugdytinių dėmesį į žmonių pavasarinius darbus, švarinimąsi, kam reikalinga švari aplinka.  Ruošimasis Kaziuko mugei. Siekiama, kad vaikai nusiteiktų kantriai, kruopščiai, išradingai sužinoti daugiau amatų, ugdyti praktinius gebėjimus.  Raidė G. Kartojamas atimties veiksmas, numeruojama ir matuojama.  ***Eime apsipirkti!***  Kalbama apie pirkimą ir pardavimą, prekybos centrų darbą. Ugdytiniai mokomi atsiskaityti pinigais, sužinoti prekės kainą. Aptariama, kiek kainuoja būtiniausios prekės, ką kokioje parduotuvėje galima nusipirkti. Orientavimasis erdvėje.  Raidės H ir F. Pagal įvairius požymius rūšiuojami daiktai. Įvairių formų  atpažinimas.  ***Kuo norėtum būti?***  Kalbama apie įvairias profesijas, kur ir kaip galima įgyti specialybę. Apie ugdytinius sudominusias profesijas papasakojama plačiau. Jiems suteikiama galimybė praktiškai išbandyti įvairius darbus.  Kartojama raidžių C, Č, G, H ir F rašyba ir tarimas. | **Kovas** |

|  |  |
| --- | --- |
| ***Kas miške, kas tvarte?***  Ugdytiniams papasakojama apie laukinius ir naminius gyvūnus, jų gyvenimą, išsiaiškinama, ką jie ėda, įsimenami jų ir jauniklių pavadinimai. Aptariami namų augintiniai, jų priežiūrą. Išsiaiškinama, ką vaikai augina ir ką norėtų auginti. Augintinio pristatymas. Ugdytiniai mokomi branginti gyvąją gamtą.  Sudaromi sakiniai, gausinamas žodynas, atliekamos klausymo užduotys, skirtos dėmesio lavinimui.  ***Pas Velykų zuikį***  Susipažįstama su Velykų papročiais, tradicijomis, kiaušinių marginimo būdais. Remiantis asmenine patirtimi įvardijami 2-3 Velykų papročiai. Pagal pedagogo demonstruojamus tradicinius margučių raštų pavyzdžius ugdytiniai margina popierinius ar tikrus margučius.  ***Važiuojam!***  Ugdytiniams pasakojama apie įvairias transporto priemonių rūšis. Auklėtiniai trumpai supažindinami su transporto priemonių istorija, įgyja supratimą apie jų pritaikymą. Ugdytiniai supažindinami su saugaus eismo taisyklėmis, skatinama pažinti kelio ženklus, mokoma saugiai elgtis gatvėje. Padedama suvokti, kokie gatvėje slypi pavojai. Gebėti 1-2 sakiniais išsakyti nuomonę apie tai, kada reikia skambinti pagalbos telefonais. Turtinti kalbą naujomis sąvokomis. | **Balandis** |
| ***Mano šeima***  Ugdomas supratimas apie šeimą, jos vietą visuomenėje. Ugdytinia supažindinami su šeimos tradicijomis, jų įvairove. Paaiškinama šeimos sąvoką, įvardijamos 2-3 šeimos taisyklės, įpročiai. Aptariamas ugdytinio supratimas apie jo vaidmenį šeimoje. Skatinama daugiau sužinoti apie savo šeimą. Kuriami atvirukai Motinos dienos proga. Siekiama, kad vaikai pratintųsi parodyti meilę ir pagarbą savo mamytei geru žodžiu, paslauga, švelnumu; suprastų, kam skirta Motinos diena ir įsidėmėtų, kada ji švenčiama; pradžiugintų savo dovanėlėmis, išmoktais eilėraštukais, dainelėmis. Sveikinimo mamai gaminimas.  ***Kas kokius turi namus?***  Ugdytiniams pasakojama apie įvairius būstus. Jie iš įvairių figūrų konstruoja namus. Aptariama namų statybos istorija.  Gausinamas žodynas, aptariamos įvairios figūros, mokomasi jas atpažinti aplinkoje.  ***Aš – būsimas pirmokas.***  Susitikimas ir bendravimas su būsima mokytoja. Ugdytiniai skatinami sužinoti jos vardą, kiek jai metų, ar seniai moko mokinius, ko tikisi iš busimų pirmokų. Išsiaiškinama sunku ar lengva, nuobodu ar įdomu būti pirmoku, stiprinamas noras eiti į mokyklą. Mokytojai atviruko kūrimas, įvairių klausimų galvojimas. Ugdytiniams papasakojama apie įvairias sporto šakas, sporto žaidynių istoriją. Mokomasi naujų sporto žaidimų ir aktyvios veiklos. Ugdytiniai mokosi organizuoti sporto žaidimus.  Skaitomas ir suvokiamas trumpas tekstas, kartojamos visos raidės, lavinami skaičiavimo įgūdžiai.  ***Vasara!***  Vėl kalbama apie metų laikus, jų kaitą, laiko ritmą. Aptariami vasarai būdingi gamtos reiškiniai. Apibendrinamos visos metų temos. Ugdytiniai vertina savo darbą, aptaria, ko išmoko. Pabrėžiama, į ką ugdytiniams dar reikėtų atkreipti  dėmesį, ko pasimokyti. | **Gegužė** |

**UGDYMO PAŽANGOS IR KOMPETENCIJŲ VERTINIMAS**

Ugdytinio kompetencijos vertinamos objektyviai, siekiant geriau pažinti ugdytinį, jo individualybę, poreikius ir pomėgius. Išsiaiškinami ugdytiniai, turintys specialių poreikių, atskleidžiamos ugdytinių pastangos vienoje ar kitoje srityje, įvertinama turima patirtis, padedama pačiam ugdytiniui tapti pripažintu, įdomiu, mėgstamu. Ugdytinio pasiekimų vertinimas leidžia numatyti ir įvertinti pedagoginio darbo su ugdytiniais būdus, atskleisti ugdytinių pastangas, parodyti, ką ugdytinis pajėgus padaryti, pasiūlyti veiklą konkrečiam ugdytiniui ar ugdytinių grupelei, garantuoti ugdymo nuoseklumą, visapusiškumą. Tėvams bei bendruomenei pateikiama informacija apie ugdytinį, pabrėžiami ugdytinių ypatingi privalumai.

Ugdytinio kompetencijas ir pažangą vertina patys ugdytiniai, tėvai (globėjai), o pagrindinis

vertintojas- grupės pedagogas.

**1. Ugdytiniai**: įsivertina savo elgesį, pokyčius, patirties skirtumus, veiklą grupėje, geriau susipažįsta su savo galiomis.

**2. Tėvai**: vertina ugdytinių bendravimą su kitais ugdytiniais, pedagogu, adaptacijos procesą, ugdytinio brandumą, patirtus įspūdžius, besikeičiančius gebėjimus, pasiekimus ugdomų kompetencijų srityje, teikiamų ugdymo paslaugų kokybę.

**3. Pedagogai**: vertina ugdytinių adaptaciją pradėjus lankyti įstaigą, ugdytinių gebėjimą bendrauti, pasiekimus įvairiose srityse (žaidžiant, bendraujant, aktyviai veikiant, domintis aplinka, kuriant).

Įstaigos bendruomenė turi galimybę susipažinti su vaikų kūrybiniais darbais organizuojamose parodėlėse, realia ugdytinių veikla grupėje.

Ugdytinio pažanga ir kompetencijos vertinami du kartus metuose, esant reikalui, atliekamas tarpinis vertinimas pagal parengtus visų ugdymo sričių (ugdomų kompetencijų) kriterijus (protokolus). Dokumentuota medžiaga kaupiama ir laikoma grupėje vaiko pasiekimų aplanke laikantis konfidencialumo. Jame kaupiami ugdytinių dailės darbai, žodinė kūryba, išsakytos ugdytinių idėjos, rašytinės kalbos pavyzdžiai, nuotraukos, vaizdo, garso įrašai, vaikų elgesys įvairiose situacijose, stebimos veiklos užrašai.

Pradėjus vaikui lankyti grupę, vertinamas vaikų adaptacijos procesas, numatomi ugdymo uždaviniai, išsiaiškinami specialiųjų poreikių vaikai, numatomi vaikų ugdymo žingsniai. Mokslo metų pabaigoje vaikų pasiekimai siejami su ugdymo programos tikslų ir uždavinių įgyvendinimu. Ugdytinio pažanga nustatoma remiantis tėvų pateikta informacija, vaikų realios veiklos, elgesio stebėjimu, fiksavimu protokole, panaudojami fiksuoti pokalbiai, užrašai, nuotraukos, vaizdo įrašai. Ugdytiniui perėjus į kitą grupę, pasibaigus mokslo metams, išvykus iš ugdymo įstaigos, pasiekimų aplanke sukaupta medžiaga atiduodama tėvams (globėjams) arba sunaikinama.

Tėvams apibendrinta informacija pateikiama individualiai, jiems suprantamai ir aiškiai. Ugdytinio darbai, elgsena, išgyvenimai aptariami su pačiu vaiku individualiai. Ugdytinio pažangos ir kompetencijų vertinimas, sukaupta informacija leidžia siekti ugdymo proceso tikslingumo, individualumo, užtikrina ugdymo nuoseklumą ir tęstinumą.